GiliGold/VAD_KnessetCorpus huggingface dataset:
מכלוף מיקי זוהר: אני צריך עוד אחד לקוורום, אם אפשר, כדי שאני אוכל להצביע על פטור מחובת הנחה לפיזור הכנסת.
יואל חסון: זה נראה שהקואליציה לא רוצה בחירות בעצם.
יואל חסון: אתם בעצם לא רוצים בחירות.
יואל חסון: אתם עושים הכול שלא יהיו בחירות, זה לא ייאמן.
יואל חסון: אתם מפחדים מבחירות.
יואל חסון: אתם מפחדים מבחירות, זאת האמת.
מכלוף מיקי זוהר: חבר הכנסת שטרן, תרצה להגיד משהו להעיר את האווירה?
אלעזר שטרן: אני קיבלתי כרטיס חינם להצגה שלך הבוקר.
יואל חסון: אולי מזכיר הממשלה יגיד לנו אם ראש הממשלה רוצה בחירות או לא רוצה בחירות.
מכלוף מיקי זוהר: זה לא היה חינם, חבר הכנסת שטרן.
אלעזר שטרן: זה כן.
יואל חסון: אולי בכלל מזכיר הממשלה הגיע לכאן כדי לוודא שהכנסת לא תפוזר.
מכלוף מיקי זוהר: יש קוורום?
מכלוף מיקי זוהר: אני רוצה לעבור להצבעה על מתן פטור מחובת הנחה לחוק פיזור הכנסת – הצעת חוק ממשלתית שהגישה הממשלה, כמובן, בתיאום עם כל ראשי הקואליציה.
מכלוף מיקי זוהר: לכן אני רוצה לעבור להצבעה.
מכלוף מיקי זוהר: אני מדגיש: פטור לפני קריאה ראשונה.
מכלוף מיקי זוהר: בעד ההצעה – 8
אחמד טיבי: אני מבקש רביזיה על ההצעה עד שאתם מבטיחים לי את חוק המתמחים.
מכלוף מיקי זוהר: ההצעה נתקבלה.
מכלוף מיקי זוהר: הוגשה רביזיה על-ידי חבר הכנסת טיבי.
מכלוף מיקי זוהר: נראה מה עושים.
מכלוף מיקי זוהר: על סדר היום מספר נושאים.
עודד פורר: אפשר הצעה לסדר היום, אדוני?
מכלוף מיקי זוהר: אני מניח שיש לך דבר מאוד מעניין לומר...
עודד פורר: הצעה לסדר היום.
עודד פורר: נמצא פה היועץ המשפטי של הכנסת, והייתי שמח לקבל ממנו קצת הבהרות לגבי נושא ההסכמות.
מכלוף מיקי זוהר: סעיף 4 לסדר היום: הצעה בדבר מועדי פגרת הבחירות ופעילות הכנסת בפגרה.
מכלוף מיקי זוהר: חברתי ירדנה תסביר, תנמק, בסוף נכריע לגבי המועדים באופן סופי.
עודד פורר: יש לנו הערות לגבי הנוסח.
ירדנה מלר-הורוביץ: זו הצעה בדבר מועדי פגרת הבחירות לפעילות הכנסת בפגרה.
ירדנה מלר-הורוביץ: אין כאן דברים חדשים.
ירדנה מלר-הורוביץ: זה דברים שהכנסת לומדת על פיהם.
ירדנה מלר-הורוביץ: אני אקריא את נוסח בקשתי ליו"ר ועדת הכנסת.
ירדנה מלר-הורוביץ: יושב ראש הכנסת, חה״כ יולי (יואל) אדלשטיין, ביקשני להעביר את הצעתו בדבר מועדי פגרת הבחירות ופעילות הכנסת בפגרה.
ירדנה מלר-הורוביץ: אודה לך אם תואיל להביא את ההצעה לאישורה של ועדת הכנסת – מה שאנחנו עושים עכשיו.
ירדנה מלר-הורוביץ: פגרת הבחירות.
ירדנה מלר-הורוביץ: בהתאם להוראות סעיף 18 לתקנון הכנסת, היום האחרון של כנס החורף של הכנסת הוא יום שלישי, כ״ד בטבת התשע״ט - בינואר 2019.
ירדנה מלר-הורוביץ: למחרת, יום רביעי, תחל פגרת הבחירות והיא תמשך עד לכינוסה של הכנסת העשרים ואחת.
ירדנה מלר-הורוביץ: ועדת ההסכמות 2.
ירדנה מלר-הורוביץ: בתקופת הפגרה תפעל ״ועדת הסכמות״ שתורכב משני חברים: יו״ר הקואליציה (שייצג בה את כל סיעות הקואליציה) וחבר מסיעתו של ראש האופוזיציה לפי קביעת ראש האופוזיציה (שייצג בה את כל סיעות האופוזיציה), או חבר כנסת אחר מטעמם.
ירדנה מלר-הורוביץ: עבודת המליאה 3.
ירדנה מלר-הורוביץ: לפי הוראות סעיף 9 לחוק הכנסת, התשנ״ד-1994, הממשלה רשאית לדרוש את כינוס המליאה בתקופת הפגרה; בקשת הממשלה תימסר על ידי מזכיר הממשלה ותפרט את הנושא או הנושאים שלשמם נדרש כינוס הכנסת.
ירדנה מלר-הורוביץ: לעניין חקיקה, הממשלה רשאית לבקש כי יובאו לדיון במליאה הצעות חוק בקריאה הראשונה, השנייה והשלישית.
ירדנה מלר-הורוביץ: 4.
ירדנה מלר-הורוביץ: לפי הוראות סעיף 9 האמור וסעיף 21 לתקנון הכנסת, 25 חברי כנסת רשאים לדרוש את כינוס המליאה בתקופת הפגרה, וזאת רק לצורך דיון בהצעות לסדר היום כמפורט בסעיף 21 האמור.
ירדנה מלר-הורוביץ: עבודת הוועדות 5.
ירדנה מלר-הורוביץ: בהתאם לסעיף 112(א) לתקנון הכנסת, הוועדות יהיו רשאיות לקיים דיונים, בין אם ביוזמת יושב ראש הוועדה ובין אם ביוזמת שליש מחברי הוועדה, רק באישור מראש של ועדת ההסכמות.
ירדנה מלר-הורוביץ: הפניות לוועדת ההסכמות ייעשו באמצעות מזכירת הכנסת.
ירדנה מלר-הורוביץ: 6.
ירדנה מלר-הורוביץ: בנוסף, בהתאם להוראות סעיף 112(ב) לתקנון הכנסת, יושב ראש הכנסת רשאי להתיר לוועדה לקיים ישיבה במקרים מיוחדים לפי בקשת הממשלה בהודעה בכתב של מזכיר הממשלה.
ירדנה מלר-הורוביץ: ההודעה תכלול פירוט של הנושא או הנושאים שלשמם נדרש כינוס הוועדה.
ירדנה מלר-הורוביץ: 7.
ירדנה מלר-הורוביץ: במקרה בו לא אישרה ועדת ההסכמות קיום ישיבת ועדה כאמור בסעיף 5, רשאים ארבעים חברי כנסת לפחות לפנות ליושב ראש הכנסת ולבקש את אישורו לקיים ישיבת ועדה כאמור בסעיף 6. 8.
ירדנה מלר-הורוביץ: הזמנה לישיבות הוועדות בפגרה תימסר לכל חברי הוועדה מוקדם ככל האפשר, ולפחות ארבעה ימים לפני יום כינוס הישיבה (במניין הימים ייכללו יום ההזמנה ויום כינוס הישיבה, ולאור שאלות שנשאלו בעבר יובהר כי ימי שישי שבת וחג נספרים במניין הימים).
ירדנה מלר-הורוביץ: יושב ראש הכנסת רשאי, במקרים מיוחדים ודחופים, לקצר תקופה זו.
ירדנה מלר-הורוביץ: יובהר כי לא ניתן לקיים ישיבות נוספות בוועדה ביום שבו נקבעה הישיבה, או להוסיף נושאים לסדר היום שנקבע אלא בהודעה מראש כאמור לעיל.
ירדנה מלר-הורוביץ: ואולם, אם ביום כינוס הישיבה מתכנסת גם מליאת הכנסת, ניתן למסור את ההזמנה שלושה ימים מראש.
ירדנה מלר-הורוביץ: 9.
ירדנה מלר-הורוביץ: הוראות חלק זה יחולו על כל הוועדות (ובכלל זה ועדות מיוחדות, ועדות משותפות, ועדות משנה וועדות חקירה), ועל כל פעילויות הוועדות (ובכלל זה ישיבות בכנסת או מחוצה לה וסיורים).
ירדנה מלר-הורוביץ: למען הסר ספק, יובהר כי האמור חל גם לגבי ישיבות ועדה שההזמנה אליהן נשלחה לפני קבלתה של החלטה זו.
ירדנה מלר-הורוביץ: 10.
ירדנה מלר-הורוביץ: הוראות אלה יחולו על אף האמור בסעיף 9: (א) ועדת הכנסת רשאית לקיים ישיבות בעניינים שבסמכותה באישור יושב ראש הכנסת.
ירדנה מלר-הורוביץ: ההזמנה תימסר לחברי ועדת הכנסת מוקדם ככל האפשר.
ירדנה מלר-הורוביץ: (ב) הוועדה המשותפת לתקציב הביטחון רשאית לקיים ישיבות בהעברות תקציביות דחופות; ועדות המשנה של הוועדה המשותפת לתקציב הביטחון רשאיות לקיים ישיבות בהעברות תקציביות דחופות באישור יושב-ראש הוועדה המשותפת.
ירדנה מלר-הורוביץ: (ג) ועדות המשנה הבאות של ועדת החוץ והביטחון רשאיות לקיים ישיבות ביוזמת יושב הראש שלהן ובאישור מראש של יושב ראש ועדת החוץ והביטחון; ההזמנה תימסר לחברי הוועדה מוקדם ככל האפשר, אף אם פחתה תקופה זו מארבעה ימים: (1) ועדת המשנה לענייני מודיעין; (2) ועדת המשנה לענייני וא״א; (3) ועדת המשנה לנושאים מיוחדים.
ירדנה מלר-הורוביץ: (ד) הוועדה המשותפת ליושב ראש הוועדה לענייני ביקורת המדינה ויושב ראש ועדת החוץ והביטחון לפי חוק מבקר המדינה ("ועדת השניים") רשאית לקיים ישיבות בתקופת הפגרה בעניינים שבסמכותה, ובלבד שמועד הישיבה יהיה בהסכמת שני החברים.
ירדנה מלר-הורוביץ: זו ההמלצה.
מכלוף מיקי זוהר: אני לא יודע מה אתכם, אבל אותי היא שכנעה.
עודד פורר: אני חייב לומר בהקשר הזה לגבי סעיף 2.
עודד פורר: מה שאני קורא פה מאז שהחליטו על פיזורה, זה רחוק מלהיות ועדת הסכמות.
עודד פורר: אם אנחנו כסיעה, מעבירים את עמדתנו למי שריכז את סיעות האופוזיציה, והיא בכלל לא באה לידי ביטוי, ובסוף נעשה שם מה שרוצים, אז בוודאי שזו לא ועדת ההסכמות בעינינו.
עודד פורר: אם רוצים ועדת הסכמות, כרגע מי שיקבע ראש האופוזיציה כנציג, לפחות שלנו לא מקובל עלינו.
עודד פורר: אנחנו חושבים שנכון שבוועדת הסכמות יהיו נציגי כל הסיעות, או ראשי כל הסיעות, או לכל הפחות אנחנו לא נהיה מוכנים שתהיה ועדה כזו בלי נציגות שלנו.
עודד פורר: מה שקורה פה עכשיו, ביומיים האחרונים, זה שמובאת לפה חקיקה שעל חלקה אין הסכמה, רחוק מלהיות הסכמה.
עודד פורר: עולים פה חוקים, כולל חוק שנמצא היום על סדר היום, שאנחנו הגשנו עליהם ערר, גם לוועדת השרים ונעצרו כחוקים ממשלתיים.
עודד פורר: וכאילו מרגע שנוצר פה עכשיו הסנריו הזה שהכנסת מתפזרת, פתאום מעבירים חוקים באיזשהם הליכי בזק, בלי הסכמה של כל סיעות הבית.
עודד פורר: אם אנחנו התנגדנו, למשל, בנושא של חוק מינוי סגני ראשי עיר בערים מעורבות בנושאים מסוימים, פתאום אני רואה את החוק הזה על סדר היום כאילו יש עליו הסכמה, ובוועדת ההסכמות.
עודד פורר: לא זו המשמעות של ועדת הסכמות מרגע שהכנסת החליטה על פיזורה.
עודד פורר: הרי ברור לחלוטין, שרבים מהחוקים שעוברים פה, לא היו עוברים אלמלא היינו נמצאים עכשיו בזמן פציעות במובנים האלה.
עודד פורר: לכן, אדוני, הדרישה שלנו היא כזו.
עודד פורר: אם רוצים אותנו שותפים לתהליכים האלה, בבקשה, אנחנו מוכנים להיות שותפים.
עודד פורר: אם הכנסת רוצה לנהל הליכי חקיקה, תוך שהיא מדירה סיעה או סיעות מסוימות מהליכי החקיקה, נדיר את עצמנו מהליכי החקיקה, ולא ניקח בהם חלק, כי מה שקורה פה זה פשוט פארסה.
עודד פורר: סליחה, רק עוד התייחסות אחת.
עודד פורר: כרגע, יש מחלוקת לגבי יושב-ראש האופוזיציה, אפילו בין סיעות האופוזיציה האחרות, אני לא יודע מה המשמעות.
עודד פורר: לדעתי, מי שהיום הוא מרכז את סיעת האופוזיציה, חבר הכנסת יואל חסון, שכאילו הוא יו"ר - - -
מכלוף מיקי זוהר: רגע, יש עכשיו פיצול, אז נראה איך עושים.
מכלוף מיקי זוהר: יענה לך היועץ המשפטי.
מכלוף מיקי זוהר: אתה יודע איזה יועץ משפטי יש לנו - אחד מהטובים בעולם.
איל ינון: אני אתחיל דווקא מהסוף, כי יותר קל להשיב על החלק השני של השאלה.
איל ינון: בדיוק בגלל המצב שהאופוזיציה נקלעה אליו ביחס לפילוג שעומד להתרחש בסיעה הגדולה באופוזיציה, ביחס לשאלה בדבר זהותו של ראש האופוזיציה, כנראה בעוד זמן קרוב, אז אתם תשימו לב שבניסוח של ועדת ההסכמות, בניגוד ליו"ר הקואליציה שכתוב יו"ר הקואליציה – כתוב: "חבר מסיעתו של ראש האופוזיציה, לפי קביעת ראש האופוזיציה", מי שיהיה ראש האופוזיציה בתוך זמן קצר – "שייצג בה את כל סיעות האופוזיציה או חבר כנסת אחר מטעמה".
איל ינון: לא ננקב השם של מרכז סיעות האופוזיציה.
עודד פורר: כן, אבל אם הוא לא מייצג את כל סיעות האופוזיציה?
איל ינון: זו בעיה של האופוזיציה.
איל ינון: האופוזיציה צריכה להחליט.
איל ינון: אני אסביר לך, חבר הכנסת פורר.
איל ינון: בלתי ניתן גם בוועדת ההסכמות לא קל לנהל את הכנסת בתקופה הזאת, והדברים לא פשוטים, ואתה בעצמך עמדת עליהם.
איל ינון: ועדת הסכמות לא יכולה לפעול במבנה שבו יהיו בה נציגים של כל סיעות הבית, והצטרכו להגיע להסכמה עם כל אחד ואחד מהם, אנחנו ניכנס לשיתוק מוחלט.
איל ינון: לכן, בכל השנים, זאת הוראת ההפעלה של הכנסת במצבים האלה והיא פעלה.
איל ינון: אם יש בעיה פנימית בתוך האופוזיציה שבה אתה בא ואומר לי, שמי שריכז את סיעות האופוזיציה, לא הציג נכונה, לא הציג בצורה שמבטאת באמת את הסכמת סיעות האופוזיציה - - - אני מסכים אתך שזו בעיה.
איל ינון: אבל אתה חייב להבין.
איל ינון: כמו שאנחנו בשוטף חיים מפיהם של ראשי סיעות, אנחנו לא יכולים לשאול את פיו של כל חבר כנסת.
עודד פורר: לא ביקשתי שתשאל.
עודד פורר: לפחות את ראשי הסיעות.
עודד פורר: יותר מזה, ראש הסיעה שלח בכתב את עמדתו בעניין הזה.
איל ינון: בסדר, אז בסוף מבחינת מי שמנהל את ועדת ההסכמות שזה יושב-ראש הכנסת, מבחינת מזכירת הכנסת, מבחינתי, כמי שמלווים כדרג מקצועי את ועדת ההסכמות, אנחנו חייבים לחיות ולהאמין לשני הגורמים האלה שמייצגים נאמנה את השולחים שלהם.
איל ינון: אנחנו לא יכולים לעבוד בשיטה - - -
עודד פורר: אז אנחנו כאחד השולחים – אנחנו אומר את זה פה לפרוטוקול.
עודד פורר: מה שנעשה – לא ייעשה.
עודד פורר: ומה שנעשה כרגע, זה פשוט תהליך של מחטפים שלא מקובלים עלינו.
עודד פורר: אנחנו לא שותפים להם.
עודד פורר: אנחנו לא מוכנים גם להיות שותפים להם.
עודד פורר: אני חושב שמי שנותן את ידו לתהליך שקורה פה בימים האחרונים, יודע טוב מאוד בתוך נפשו שהוא חוטא.
איל ינון: אני לוקח לתשומת ליבי, אגב, את ההערה שלך.
איל ינון: כדי לחדד את הנושא בוועדת ההסכמות, לכשהיא תתכנס בהרכבה המחודש, לכך שבאמת יש מחויבות של האישים האלה, גם ליו"ר הקואליציה, אגב.
איל ינון: הוא לא אמור לייצג רק את הסיעה הגדולה בקואליציה כרגע, או את הממשלה, אלא את מגוון הסיעות בקואליציה, וגם שם, כידוע, בתקופת בחירות אין בהכרח אחדות דעים.
איל ינון: לגבי החלק הראשון של השאלה - ועדת ההסכמות היא גוף וולונטרי, היא לא גוף שמעוגן סטטוטורית בחוקי הכנסת.
איל ינון: היא גוף שהכנסת רגילה לפעול, גם בימי שגרה, אגב, יש פורום הסכמות אצל יושב ראש הכנסת בכל יום שני, לפני נשיאות הכנסת.
עודד פורר: מי השותפים שם?
איל ינון: גם אותם שותפים – יו"ר הקואליציה ומרכז סיעות האופוזיציה.
איל ינון: גם שם נסגרים דברים שמאפשרים התנהלות סבירה של הכנסת, גם במהלך העניינים השוטף והרגיל, ולא רק בפגרת בחירות.
איל ינון: על אחת כמה וכמה, אני לא מציע, אני כמובן על תקן ממליץ, אני לא על תקן קובע.
איל ינון: אתם יכולים להחליט פה שוועדת ההסכמות תכלול את כל סיעות הבית.
איל ינון: אני אומר לכם מניסיון של כמה מערכות שעברנו כבר, שהדבר הזה לא יכול לפעול באופן מעשי, והמודל שפעל כל השנים הוא מודל נכון.
איל ינון: אני מקווה שאותם אנשים ייקחו לתשומת לב את ההערה שאתה פה מעיר, וההתנהלות הזאת תשתנה.
איל ינון: אני אסב כמובן את תשומת ליבם.
איל ינון: אבל אני לא ממליץ לכם לקבוע ועדת הסכמות שתכלול את כל סיעות הבית, שכידוע גם גדלו במהלך הימים האחרונים, ואנחנו עוד לא יודעים איפה זה עוצר.
איציק שמולי: כי אז לא יהיו הסכמות.
איל ינון: אז לא יהיו הסכמות, ואז נהיה בשיתוק מוחלט.
עודד פורר: אז מה המשמעות של ועדת ההסכמות אם בסוף ההסכמה היא בין הסיעה הגדולה באופוזיציה, לסיעה הגדולה בקואליציה.
עודד פורר: הרי מגיע לפה חוק היום – עולה חוק בקריאה ראשונה, כשהביאה אותו הממשלה, מתוך הממשלה - - - ושם הוא נעצר.
עודד פורר: ופתאום, הוא תופס תאוצה דווקא בתקופה הזו אחרי שהכנסת התפזרה, אחרי שאנחנו כבר נמצאים בישורת האחרונה, שבה מעבירים רק חוקים שהם בהסכמה מלאה, פתאום דווקא חוק כזה מגיע להליך חקיקה מהירה.
עודד פורר: אני חייב לומר, אדוני, משהו בתהליך הזה לא בריא.
איל ינון: היה רצוי, וכך היה גם הרבה פעמים, שברגע שמתקבל חוק להתפזרות הכנסת, מיד ועדת הכנסת מכריזה גם על פגרת בחירות, ועל סוג של הנוהל מהסוג שאנחנו מביאים אותו עכשיו.
איל ינון: מה שקרה בפעם הזאת, שהעיתוי הספציפי, לא עצם הדיבור על בחירות, שזה כמובן היה צפוי.
איל ינון: אבל העיתוי הספציפי שבו הכנסת התפזרה בא בהפתעה, והחוק של ההתפזרות היה כזכור לכם ביום אחד.
איל ינון: התוצאה של זה הייתה שבאינוונטר שלנו היו הרבה מאוד חוקים בוועדות שנשארו - אגב, חלקם לא שנויים במחלוקת פוליטית או אידיאולוגית כמקצועיים, אזרחיים, ואם היינו נכנסים לנוהל של פגרת בחירות מיד עם חוק ההתפזרות, הרבה מאוד מעבודת הכנסת שנעשתה בעמל רב בארבע השנים האחרונות הייתה יורדת לטמיון.
איל ינון: לכן לא הייתה לנו ברירה אלא - - -
מכלוף מיקי זוהר: אני רוצה להוסיף עוד הערה אחת, הערה אחת חשובה.
מכלוף מיקי זוהר: בסופו של דבר, הבלם האחורי בתוך הסיפור הזה, זה יושב-ראש הכנסת.
מכלוף מיקי זוהר: הוא בסוף זה שמכריע מה עולה לסדר היום, ומה לא עולה לסדר היום, ואי אפשר לחשוד ביושב-ראש הכנסת כמישהו שלא עובד בצורה ממלכתית, מקצועית, ובאמת, הכי אובייקטיבית שיש, מבלי לערבב שיקולים פוליטיים בתוך האירוע הזה.
מכלוף מיקי זוהר: ולכן, אני אומר לך, בסוף, כשהוא מזהה מצבים בהם אין קונצנזוס, או יש ויכוח באמת מהותי סביב חקיקה מסוימת, לא תראה אותו מאשר קידום של חוק.
מכלוף מיקי זוהר: ולכן, אני חייב לומר, נכון, ועדת ההסכמות - כרגע מייצגים באופוזיציה אנשים שלא בטוח שהם מייצגים את האופוזיציה, בטח לאור האירועים האחרונים.
מכלוף מיקי זוהר: יכול להיות שנצטרך לתת על זה את הדין.
עודד פורר: גם בשבוע שעבר הם לא - - -
מכלוף מיקי זוהר: אבל אני אומר לך, בסוף מה שעלה, לא היה משהו שהוא יוצא מגדר הרגיל.
עודד פורר: אבל כשלא עושים שום הליך, עושים מה שרוצים.
מכלוף מיקי זוהר: אנחנו במצב בסדר.
מכלוף מיקי זוהר: דבריך נשמעו, חבר הכנסת פורר ויילקחו בחשבון.
עודד פורר: אני רק יאמר לפרוטוקול.
עודד פורר: אנחנו לא ניקח את המשך הליכי החקיקה אם עמדתנו לא תוכל לבוא בחשבון, לא נהיה חלק מהליכי החקיקה האלה, כי בעינינו אין להם שום תוקף.
מכלוף מיקי זוהר: בסדר גמור, ידידי.
מכלוף מיקי זוהר: לגבי הצבעה על המועד, אנחנו נחכה עם זה, ברשותכם, כי יש עוד כמה דברים שאנחנו צריכים לסגור לפני.
מכלוף מיקי זוהר: בקשת יושב ראש ועדת העבודה, הרווחה והבריאות להקדמת הדיון בהצעת חוק הביטוח הלאומי, לפני קריאה שנייה ושלישית.
מכלוף מיקי זוהר: אדוני היושב-ראש, תרצה לומר משהו?
מכלוף מיקי זוהר: בבקשה, חבר הכנסת טיבי, אתה מהמציעים.
אחמד טיבי: אדוני היושב-ראש, חברי חבר הכנסת אלאלוף, יושב ראש הוועדה ואני, קדמנו הצעת חוק שלי על הקדמת המועד לתשלום גמלה לפני חגים, חגים של יהודים, מוסלמים, נוצרים ודרוזים, בהסכמה עם המוסד לביטוח לאומי.
אחמד טיבי: זה עבר בקריאה שנייה ושלישית.
אחמד טיבי: לכן, אני מבקש לפטור את זה מחובת הנחה.
מכלוף מיקי זוהר: בהצעת חוק הביטוח הלאומי (תיקון מס' 210) (הקדמת המועד לתשלום גמלה),
מכלוף מיקי זוהר: בקשת יושב ראש ועדת הפנים והגנת הסביבה להקדמת הדיון בהצעת חוק להצ"ח הרשויות המקומיות (בחירת ראש הרשות וכהונתם) (תיקון-מינוי סגן ראש רשות).
מכלוף מיקי זוהר: מציע חוק זה אני.
מכלוף מיקי זוהר: אני אסביר לכם בקצרה.
מכלוף מיקי זוהר: החוק נועד לתקן עיוות היסטורי שבעצם העיר תל-אביב גדלה וצמחה בשנים האחרונות, וסגן אבד לה, זה הפך את העבודה היום יומית בעיריית תל-אביב לפחות אטרקטיבי ופחות נוח, בטח כשאתה רוצה גם לשמר על קואליציה מצד אחד, וגם לייצר כמה שיותר אנשי מקצוע שעושים את העבודה יום יום למען הציבור בשכר, ולכן, קיבלנו את הפנייה מעיריית תל אביב, וזה היה נראה לי נכון והגיוני.
מכלוף מיקי זוהר: חשבנו בסוף לנסות לצרף רשויות מקומיות נוספות, אך, לצערנו, לא הצלחנו לעשות את זה, והעיר תל אביב נותרה כמי שתוכל באמת לעשות פעילות יותר רחבה למען האזרחים שם.
מכלוף מיקי זוהר: על כן, אני חושב שהדבר הזה באמת ראוי למתן פטור חובת הנחה, בטח שאנחנו ערב סגירת הכנסת.
מכלוף מיקי זוהר: מי רוצה לומר משהו לפני שאנחנו מצביעים?
מכלוף מיקי זוהר: התשע"ט-2018, נתקבלה.
מכלוף מיקי זוהר: ההחלטה התקבלה, התקבל פה אחד.
מכלוף מיקי זוהר: סעיף 4, לסדר היום כמו שאמרתי.
מכלוף מיקי זוהר: המועד יידון באופן מוחלט, אחרי שאני אחליף כמה מלים עם יושב-ראש הכנסת, כי כרגע, לפי הנוסח שהוצע, המליאה אמורה להיסגר היום.
מכלוף מיקי זוהר: ייתכן שאולי הצטרכו את המליאה גם מחר, אבל אני צריך לשמוע את זה מהיושב-ראש.
מכלוף מיקי זוהר: אני אשב אתו ואני אתאם אתו סופית לגבי המועד הזה, כל שאר הדברים אין מחלוקת.
עודד פורר: יש מחלוקת על שאר הדברים, אמרתי את המחלוקת.
עודד פורר: על סעיף 2, אני הצעתי הצעה אחרת, אני רוצה שתעלה את זה להצבעה.
עודד פורר: אמרתי לך, גם ככל שלא יבוא לידי ביטוי העמדות שלנו בוועדת ההסכמות, אנחנו לא נהיה שותפים להליך החקיקה.
מכלוף מיקי זוהר: נדבר על זה.
דוד ביטן: מיקי, תכתוב שגם מחר אפשר להתכנס, גם ככה צריך את ההסכמה של היו"ר, אז מה זה משנה.
מכלוף מיקי זוהר: אני צריך לסכם את זה עם היושב-ראש.
דוד ביטן: אם היו"ר לא ירצה, הוא לא יכנס.
איל ינון: אני רוצה להסביר לכם.
איל ינון: ברגע שההחלטה הזאת תתקבל כפי שהיא מוצעת כרגע, אפשר יהיה לכנס את מליאת הכנסת רק בהתקיים התנאים שכתובים פה – והתנאים שכתובים פה - זה או בקשה של הממשלה.
מכלוף מיקי זוהר: כן, אבל אם אני קובע שיום רביעי יש אפשרות לכנס, אם אני מזיז את זה ביום?
מכלוף מיקי זוהר: כן, אני אכניס יום אחרי - - -
איל ינון: אני מסביר לחבר הכנסת ביטן מה המשמעויות.
דוד ביטן: תשאיר עוד יום.
איל ינון: זו החלטה שלכם.
עודד פורר: תשאיר עוד שבוע, למה עוד יום?
עודד פורר: עוד שבוע.
מכלוף מיקי זוהר: טוב, אני הולך על זה.
איל ינון: אתם צריכים לדבר עם היושב-ראש.
דוד ביטן: בכל מקרה היו"ר לא יכנס - - -
עודד פורר: אני חייב לומר שיש לי גם כמה חוקים בטרומית שכדאי לקדם אותם לראשונה, ואני בעד - - -
מכלוף מיקי זוהר: אז אם ברגע שאתה אומר את המשפט הזה, חבר הכנסת פורר, אתה מבין שזה הרג את הסיכוי של הוספת יום.
איל ינון: יש פה תסבוכת מסוימת, שאם אתם לא מקבלים את ההמלצה של היו"ר לראשונה, אנחנו צריכים לקיים – ואני אסביר למה.
איל ינון: אם לא יוצאים לפגרת בחירות, לפי תקנון הכנסת בימי רביעי, הכנסת צריכה להתכנס ב-11:00, לשמוע שאילתות דחופות, להעלות הצעות חוק פרטיות שכרגע בכלל לא נמצאות על סדר היום של הכנסת.
איל ינון: בסוף סדר היום, לשמוע הצעות דחופות והצעות רגילות לסדר היום.
איל ינון: נשיאות הכנסת, כידוע לכם, לא אישרה בכלל סדר יום ליום רביעי.
איל ינון: אם אנחנו לא בנוהל של פגרת בחירות, אנחנו צריכים לראות איך אנחנו מסדרים את יום רביעי.
איל ינון: כרגע, גם אם תחליטו שאין פגרת בחירות וממשיכים, אז לא ברור במה ממשיכים, מה מביאים למליאת הכנסת.
מכלוף מיקי זוהר: חוק המתמחים, למשל.
איל ינון: לכן, אני אומר, הדברים האלה הם לא לשולחן הזה, הם זקוקים להתייעצות.
מכלוף מיקי זוהר: טוב, אז אני לא אצביע על סעיף 4.
מכלוף מיקי זוהר: בהתאם לסעיף 10 לתקנון הכנסת.
מכלוף מיקי זוהר: << נושא >>
מכלוף מיקי זוהר: סעיף 1 לסדר היום: בקשה בדבר התפלגות סיעת המחנה הציוני, בהתאם לסעיף 10 לתקנון הכנסת.
איל ינון: אני אסביר למה חבר הכנסת איציק שמולי מציג את ההצעה.
איל ינון: חבר הכנסת יוסי יונה, הוא ממלא מקום יושב-ראש סיעת המחנה הציוני מטעם סיעת העבודה, נבצר ממנו להגיע לדיון.
איל ינון: הוא הסמיך לצורך ישיבה זו את חבר הכנסת איציק שמולי להיות ממלא מקומו.
איציק שמולי: תודה רבה, אדוני היושב-ראש, תודה רבה היועץ המשפטי.
איציק שמולי: אדוני יושב-ראש ועדת הכנסת, אני מתכבד להציג את הבקשה שלנו שהונחה על שולחן הוועדה.
איציק שמולי: הודעה בדבר התפלגות סיעת המחנה הציוני.
איציק שמולי: "בהתאם לסעיף 59(ב) לחוק הכנסת התשנ"ו-1994.
איציק שמולי: וסעיף 10(1) לתקנון הכנסת.
איציק שמולי: הריני מתכבד לפנות אליך בבקשה לקבל את אישור ועדת הכנסת להתפלגות סיעת המחנה הציוני, בהתאם להסכם צירוף המפלגות שהוגש ליושב-ראש ועדת הבחירות המרכזית, לסיעת העבודה, המייצגת את מפלגת העבודה הישראלית, ולסיעת התנועה המייצגת את מפלגת התנועה.
איציק שמולי: נוכח הנסיבות הקיימות, אני אודה לוועדה על אישור הבקשה באופן מידי".
מכלוף מיקי זוהר: אדוני, היועץ המשפטי, האם הבקשה הוגשה כדין בהתאם לכל הדרישות?
איל ינון: אני אסביר, וחשוב שהדברים ייאמרו לפרוטוקול בצורה מסודרת.
איל ינון: היינו השבוע בבקשת התפלגות אחת, אבל היא בקשת התפלגות מסוג אחר.
איל ינון: היא בקשת התפלגות לא של סיעות מקוריות, אלא אני מדבר על בקשת ההתפלגות שהייתה השבוע, אלא של שלושה חברי כנסת, מתוך סיעה, ולא של החלוקה ההיסטורית שלהם.
איל ינון: אנחנו פה בבקשה מסוג אחר – בבקשה שהיא קשורה להסכם שנחתם בין שתי מפלגות ערב הבחירות האחרונות ב-2015.
איל ינון: מדובר בהסכם בין מפלגת העבודה הישראלית, לבין מפלגת התנועה להתמודד ביחד בבחירות לכנסת ה-20, ברשימה אחת שתיקרא המחנה הציוני.
איל ינון: ההסכם הזה שמר לאורך כל התקופה על עצמאות שתי המפלגות, כך, שלמשל, המימון השוטף שניתן לפי חוק מימון מפלגות גם לפני הפילוג של היום, ניתן בנפרד למפלגת העבודה ולמפלגת התנועה.
איל ינון: מראש הופקד ההסכם בידי יושב-ראש ועדת הבחירות המרכזית, כך שאירוע מהסוג הזה, האפשרות שלו נצפתה מראש, ויש לנו הסכמים דומים, לא רק של המחנה הציוני, אלא של סיעות נוספות בכנסת, אם זה הרשימה המשותפת, אם זה הבית היהודי ואם זה המחנה הציוני.
איל ינון: עכשיו, חשוב לציין, שלמרות שאנחנו עברנו כבר את המועד לנושא המימון, אני מחזיר אתכם לבקשה של בנט, שקד, ושולי מועלם-רפאלי מיום ראשון, פה זה שונה, בגלל ההסכם אין בעיה של מועד, ולכן, הם יקבלו גם את המימון השוטף, וגם את מקדמת מימון הבחירות לפי החלוקה המקורית.
איל ינון: אשר לחלוקה המקורית, אני קורא את שמות חברי הכנסת ששייכים לסיעת העבודה, מהרגע שאתם מאשרים את ההתפלגות.
איל ינון: יחימוביץ שלי, שפיר סתיו, שמולי יצחק איציק, בר-לב עמר, בר יחיאל חיליק, מיכאלי מירב, כבל איתן, רוזנטל מיקי, סויד רויטל, ברושי איתן, בירן מיכל, שי נחמן, נחמיאס ורבין איילת, יונה יוסי, סעד סאלח, פדידה לאה, טיבייב רוברט ומזרחי משה.
איל ינון: חברי הכנסת שיהיו שייכים לסיעת התנועה הם – ציפי לבני, פרץ עמיר, חסון יואל, סבטלובה קסניה, בן ראובן אייל, כהן פארן יעל.
איל ינון: אשר לחבר הכנסת עמיר פרץ, מבחינה פורמלית משפטית.
איל ינון: כפי שאמרתי, כשיש לנו התפלגות מהסוג הזה, אנחנו חוזרים להסכם המקורי ולחלוקת הכוח ההיסטורי.
איל ינון: היות וחבר הכנסת עמיר פרץ, היה שייך למפלגת התנועה, ונבחר במסגרת השיבוץ של מפלגת התנועה ברשימה שמיוצגת בכנסת הנוכחית, פורמלית משפטית הוא שייך לסיעת התנועה, ויש לו את הזכות, כמו חברי כנסת אחרים, ואנחנו נשמע על זה בימים הקרובים, להתמודד במסגרת מפלגות אחרות בבחירות הבאות.
איל ינון: הוא לא צריך להתפטר, זה לא יפגע בו, אנחנו כרגע נמצאים בזמן פציעות, בחלון העברות - לא יקרה שום דבר.
מכלוף מיקי זוהר: הוא פקוד מפלגת העבודה, ואפילו התמודד לרשות מפלגת העבודה, אז אין בעיה עם זה, הוא יכול להתמודד גם בפריימריז.
מכלוף מיקי זוהר: אבל במימון הוא לא יכול לעזור לכם.
איל ינון: המימון בגינו יישאר במפלגת התנועה, כפי שהיה במקור, אבל הוא יכריז, כפי שהוא יכריז, אם הוא רוצה להתמודד במפלגת העבודה או בכל מקום אחר, הוא לא מחויב בגלל זה להתמודד - - -
מכלוף מיקי זוהר: לגבי השמות של הסיעות אם אפשר להבהיר.
מכלוף מיקי זוהר: השמות של הסיעות, לפי הבקשה.
מכלוף מיקי זוהר: סיעה אחת - תיקרא סיעת העבודה, או סיעת העבודה הישראלית.
מכלוף מיקי זוהר: הם אמרו הם רוצים את סיעת המחנה הציוני.
איל ינון: לא, הם לא ביקשו את סיעת המחנה הציוני.
איל ינון: סיעה אחת, סיעה שבה יש את 18 חברי הכנסת המקוריים של מפלגת העבודה, תיקרא סיעת העבודה הישראלית, והסיעה השנייה שיש בה 6 חברים, היא תהיה סיעת התנועה.
איל ינון: השם, המותג, המחנה הציוני, ברגע שאתם תכריזו על ההתפלגות, פג ולא קיים יותר.
אחמד טיבי: הלכה הציונות נשאר המחנה.
איל ינון: איציק, בבקשה, תכריז לפרוטוקול שלא חל שינוי בבאי כוח העבודה.
איל ינון: באי כוח העבודה היום זה אבי גבאי וגיא בוסי.
איציק שמולי: לבקשתו של היועץ המשפטי, אני מכריז לפרוטוקול שלא חל שום שינוי בבאי כוח סיעת העבודה, שהם אבי גבאי והיועץ המשפטי, עו"ד גיא בוסי.
איל ינון: אני מצהיר לפרוטוקול שהתנאים להתפלגות התקיימו.
מכלוף מיקי זוהר: מי בעד הפיצול – ירים את ידו, רק להצביע בבקשה מי שהוא חבר בוועדה או מחליף.
מכלוף מיקי זוהר: בהתאם לסעיף 10 לתקנון הכנסת, נתקבלה.
מכלוף מיקי זוהר: תודה רבה, הישיבה בשלב זה נעולה.
מכלוף מיקי זוהר: אני מתכבד לפתוח את ועדת הכנסת, בעניין הצעה בדבר מועדי פגרת הבחירות ופעילות הכנסת והמלצות הוועדה הציבורית לקביעת שכר ותשלומים אחרים לחברי הכנסת; גילום מס בשל שדרוג רכב לצורכי מיגון.
מכלוף מיקי זוהר: נתחיל בסעיף ב'.
מכלוף מיקי זוהר: יסביר החשב את סעיף ב', ואז נצביע עליו.
חיים אבידור: אנחנו מבקשים להאריך בפעם השלישית את הוראת השעה שמתייחסת למה שמחויב על הרכב המשודרג של יושב-ראש הכנסת וראשת האופוזיציה.
חיים אבידור: זה מס על החלק של שדרוג הרכב כתוצאה מהמיגון של הרכב של יושב-ראש הכנסת וראשת האופוזיציה, והחלטה שהמס הזה יגולם על ידי הכנסת, ואילו המס שבו יישא יושב-ראש הכנסת וראשת האופוזיציה יתייחס רק לרכב סטנדרטי שנושאים חברי הכנסת.
חיים אבידור: הוראת השעה מוארכת לשנה נוספת, היות שוועדת הכספים מתעסקת עם רשות המסים להסדרת הנושא הזה מולם.
מכלוף מיקי זוהר: בעד ההמלצות – 2
מכלוף מיקי זוהר: אדוני היועץ המשפטי המועדים הוקראו בוועדה.
מכלוף מיקי זוהר: חברי הוועדה שמעו אותם לאשורם.
מכלוף מיקי זוהר: אפשר בעיקרון להצביע?
מכלוף מיקי זוהר: תרצה להעיר הערה?
מכלוף מיקי זוהר: אני רק מדגיש שהכנסת מסיימת את עבודתה הלילה.
דוד ביטן: המושב מסתיים הלילה.
מכלוף מיקי זוהר: המושב מסתיים הלילה, אנחנו יוצאים לפגרת בחירות, והחל ממחר כל דיון הוא בהתאם לקריטריונים שהובאו בפנינו.
מכלוף מיקי זוהר: בעד ההצעה – 2
מכלוף מיקי זוהר: הנושא לסדר-היום: בקשה לקיצור תקופת הנחה להצעת חוק להסדר מתן שירותי פיקדון ואשראי בלא ריבית על ידי מוסדות לגמילות חסדים.
איילת נחמיאס ורבין: יואל, יואל.
קריאה: לא, יואל, לא.
מכלוף מיקי זוהר: מישהו רוצה להעיר הערה לפני שאעבור להצבעה?
מכלוף מיקי זוהר: אולי אדוני השר רוצה לומר משהו?
קריאה: אני מציע התייעצות סיעתית.
מכלוף מיקי זוהר: מי בעד פטור מחובת הנחה?
איילת נחמיאס ורבין: רגע, יואל, אנחנו עכשיו מצביעים בתור אותה סיעה?
יואל חסון: שתי סיעות נפרדות.
יואל חסון: בעד – רוב